**Mborookuai reta teko sexualre humanitario oparavɨkɨ vae reta peguarä**

Ipuereta **oporombosɨmbɨ - ani omombo-** oparavɨkɨ vae retape **oechauka vae ikavïa teko sexual.** Kuae retako mborookuai reta jae reta ombopotako:

* Humanitario oparavɨkɨ vae reta **agüɨyetako güɨnoi relación sexual reta metei kia ndei ave mbaetɨ güɨnoi vae 18 arasa reta, yepetëi mona jaeko legal jëtaguasupe.** Mbaetɨtako metei excusa jei yave oikuaä vae mbovɨ arasa añete güɨnoi kia.
* Humanitario oparavɨkɨ vae reta **agüɨyetako** **omboepɨ korepoti, mbaravɨkɨ, yeokuai reta ani mbaeyekou ndive güɨnoi vaerä relación sexual reta**- omboyea reve yeokuai reta jare mbaeyekou ojota vae omborɨ vaerä kia reta omonecesitada oï vaepe. Jae reta agüɨyetako oiporu promesa reta kuae mbaembaegüi oyapouka ïru kia reta oipɨi vaerä oipotagüe teko ipuereko vae omomichi ani oyuvangakatu chupe reta. Kuae omboyea omboepɨ ani omee korepoti güɨnoi vaerä relación sexual reta metei kia iyaguasa pota vae ndive.
* Humanitario oparavɨkɨ vae reta güɨnoi mbaepuere jókuae omorecibe vaere mbaembae ani yeokuai reta. Kuae oñono chupe reta omonecesita yemborɨ vae regua. Jaéramo, organización reta omee yemborɨ vae **täta oiporu ioparavɨkɨ vae retape agüɨye güɨnoi relación sexual reta vaerä ngaraa kia omoafectada oï vae** metei emergencia humanitariare. Jókuae relación reta ipuereko oechauka ikavi tembiapo reta oyeapo vae mbaetɨko jupi ani añete vae.
* Metei humanitario oparavɨkɨ vae **oyembopɨaä oï vae ani omboya** metei kia iorganización ani ïru organización omee yemborɨ vaepe mbaetɨ ombopo oï mborookuai humanitario reta teko sexual regua, omombeu**tako**, jei vae rupi **procedimiento reta** iagenciape.
* Humanitario oparavɨkɨ vae reta **jekuaeño oyapotako** metei ambiente mbaravɨkɨpe omboyeandu teko sexual ikaviä jare omöata ngatu ioporavɨkɨ vae retape jeko vaerä **mborookuai reta tekore** jei rami. **Opaete gerente reta** jaeko responsable oyeko jare oyapo vaerä sistema reta ipuere vae jekuaeño güɨnoi kuae ambiente.

IASC mborookuai reta yuvangakatu sexualre ipuereta oväe kuape:

<http://www.pseataskforce.org/uploads/tools/sixcoreprinciplesrelatingtosea_iasc_english.doc>. Kuae yavaiä versión oyeapo IASC Mbaravɨkɨ Equipo iyemborɨ ndive omee vaerä Rendición de cuentas Tenta Omoafectada ñoguɨnöi vae retape jare Yeangareko Sexual Yuvangakatugüi jare Ñeemboasa vae reta Fronterambae reve.